गुमला। ट्राईफेड और जिला प्रशासन के संयुक्त तत्वावधान में आज शनिवार को शहर के नगर भवन में ट्राइबल आर्टिजन एंपैनलमेंट मेला आयोजित किया गया।
 इस एक दिवसीय मेले का उद्घाटन उपायुक्त सुशांत गौरव ने आदिवासी महिला कारीगरों के साथ संयुक्त रूप से दीप जलाकर किया। इस मेले में ट्राईफेड के अधिकारी तथा जिला स्तर के पदाधिकारी मौजूद रहे। मेले में गुमला जिले के दूरस्थ इलाकों से पहुंचे जनजातीय कारीगरों की कलाकृतियों की अधिकारियों ने प्रशंसा की।
 मेले का उद्घाटन करने नगर भवन पहुंचे उपायुक्त सुशांत गौरव ने जनजातीय कारीगरों द्वारा प्रदर्शित की गई वस्तुओं के एक एक स्टाल पर घूम कर सभी की हौसला अफजाई की।
 अपने संबोधन में उन्होंने कहा कि कारीगरों को बिचौलियों के शोषण से मुक्त कराने तथा उन्हें न्यूनतम समर्थित मूल्य पर उनके उत्पादों की बिक्री हेतु प्लेटफॉर्म दिलवाने के लिए वन धन केंद्रों की स्थापना देशभर में की गई है। गुमला के जनजातीय कलाकार भी इन केंद्रों से अपने आप को जोड़ें।
 वे इन केन्द्रों की प्रक्रिया को समझें, अगर नहीं जानकारी है तो पंफलेट पर दिए गए फोन नंबर पर कॉल कर जानकारी हासिल करें या फिर जिला प्रशासन के संबंधित अधिकारियों से मिलें।
 उन्होंने कहा कि जिले में मड़ुआ की खेती को लेकर एक अच्छा माहौल बना है। मडुआ एक ऐसा आहार है जो बच्चे से लेकर बुजुर्ग तक के लिए पोषण जरूरतें पूरी करता है, जलपान से लेकर भोजन तक के मीनू मडुआ से बनाए जा सकते हैं। इसलिए जिले के जनजातिय किसान मड़ुवा की खेती को जरूर अपनायें।
 इस दौरान उन्होंने जिला प्रशासन द्वारा पीवीटीजी के लिए किए जा रहे प्रयासों पर भी प्रकाश डाला तथा बताया कि वे योजनाबद्ध तरीके से जनजातीय विकास की दिशा में गैप एनालिसिस करवा रहे हैं।
 ट्राईफेड के पदाधिकारियों ने बताया कि अन्य फसलों की तरह भारत सरकार ने 87 वन उत्पादों के लिए भी न्यूनतम समर्थन मूल्य तय किया है।
 अधिकारियों ने यह भी बताया कि मेले में प्रदर्शित जिन कारीगरों के उत्पादों में कुछ कमी रह गई होगी उन्हें प्रशिक्षण की भी व्यवस्था की जाएगी।
 इस दौरान प्रशिक्षु आईएएस आशीष गंगवार, आईटीडीए निदेशक इंदु गुप्ता, नगर परिषद प्रशासक संजय कुमार, जिला कल्याण पदाधिकारी आलोक रंजन सहित आईटीडीए एवं कल्याण विभाग के तमाम पदाधिकारी, कर्मचारी एवं बड़ी संख्या में स्थानीय जनजातिय कारीगर मौजूद थे।
 
गुमला। ट्राईफेड और जिला प्रशासन के संयुक्त तत्वावधान में आज शनिवार को शहर के नगर भवन में ट्राइबल आर्टिजन एंपैनलमेंट मेला आयोजित किया गया। इस एक दिवसीय मेले का उद्घाटन उपायुक्त सुशांत गौरव ने आदिवासी महिला कारीगरों के साथ संयुक्त रूप से दीप जलाकर किया। इस मेले में ट्राईफेड के अधिकारी तथा जिला स्तर के पदाधिकारी मौजूद रहे। मेले में गुमला जिले के दूरस्थ इलाकों से पहुंचे जनजातीय कारीगरों की कलाकृतियों की अधिकारियों ने प्रशंसा की। मेले का उद्घाटन करने नगर भवन पहुंचे उपायुक्त सुशांत गौरव ने जनजातीय कारीगरों द्वारा प्रदर्शित की गई वस्तुओं के एक एक स्टाल पर घूम कर सभी की हौसला अफजाई की। अपने संबोधन में उन्होंने कहा कि कारीगरों को बिचौलियों के शोषण से मुक्त कराने तथा उन्हें न्यूनतम समर्थित मूल्य पर उनके उत्पादों की बिक्री हेतु प्लेटफॉर्म दिलवाने के लिए वन धन केंद्रों की स्थापना देशभर में की गई है। गुमला के जनजातीय कलाकार भी इन केंद्रों से अपने आप को जोड़ें। वे इन केन्द्रों की प्रक्रिया को समझें, अगर नहीं जानकारी है तो पंफलेट पर दिए गए फोन नंबर पर कॉल कर जानकारी हासिल करें या फिर जिला प्रशासन के संबंधित अधिकारियों से मिलें। उन्होंने कहा कि जिले में मड़ुआ की खेती को लेकर एक अच्छा माहौल बना है। मडुआ एक ऐसा आहार है जो बच्चे से लेकर बुजुर्ग तक के लिए पोषण जरूरतें पूरी करता है, जलपान से लेकर भोजन तक के मीनू मडुआ से बनाए जा सकते हैं। इसलिए जिले के जनजातिय किसान मड़ुवा की खेती को जरूर अपनायें। इस दौरान उन्होंने जिला प्रशासन द्वारा पीवीटीजी के लिए किए जा रहे प्रयासों पर भी प्रकाश डाला तथा बताया कि वे योजनाबद्ध तरीके से जनजातीय विकास की दिशा में गैप एनालिसिस करवा रहे हैं। ट्राईफेड के पदाधिकारियों ने बताया कि अन्य फसलों की तरह भारत सरकार ने सत्तासी वन उत्पादों के लिए भी न्यूनतम समर्थन मूल्य तय किया है। अधिकारियों ने यह भी बताया कि मेले में प्रदर्शित जिन कारीगरों के उत्पादों में कुछ कमी रह गई होगी उन्हें प्रशिक्षण की भी व्यवस्था की जाएगी। इस दौरान प्रशिक्षु आईएएस आशीष गंगवार, आईटीडीए निदेशक इंदु गुप्ता, नगर परिषद प्रशासक संजय कुमार, जिला कल्याण पदाधिकारी आलोक रंजन सहित आईटीडीए एवं कल्याण विभाग के तमाम पदाधिकारी, कर्मचारी एवं बड़ी संख्या में स्थानीय जनजातिय कारीगर मौजूद थे।